《陪完颜御史行金石台分韵得丞字》
元代·甘泳

胜景踰千载，吾人得共登。五峰交地势，一水合沙棱。

荆国成何事，浮丘无异能。山头有田父，未必识中丞。

作者简介：甘泳（1242—1290）宋末元初诗人。字中夫，一字泳之，自号东溪子，江西崇仁人。性刚正，不与时俯仰。平生不娶，效林和靖。读书不拘绳尺，尤工於诗。年二十余，浪迹东南，受知于徐径畈、杨东涧。又与赵东林、黄大山、林正庵、曾平山游。至元二十七年卒。生平事迹见《万姓统谱》卷六六、《元诗选》三集。